Igen i dag er der udsigt til klassisk dansk efterårsvejr over landet. Et lavtryk sydvest for landet pumper skyer op over landet, som kommer til at skygge for solen det meste af dagen. Der kan dog være enkelte huller i skydækket hist og her, hvor man lige kan få solen at se. En grå fornøjelse - men mulighed for solstrejf og smådryp De mange skyer, der løbende bliver sendt op over landet, giver anledning til klassisk dansk efterårsvejr. Gråt i gråt og byger. Der er dog kun tale om enkelte lette byger, så de fleste vil nok opleve at komme mere eller mindre tørskoet igennem dagen. Dog bliver det ikke kun gråt, da der i løbet af dagen også kan komme huller i skydækket, hvor solen lige kan titte frem. Især mod nord er der gode muligheder for at få solen kortvarigt at se. Ud på eftermiddagen kommer der færre byger, men desværre også færre muligheder for at få solen at se. Temperaturerne ændrer sig ikke meget i løbet af dagen, og de kommer til at ligge på mellem syv og ni grader langt de fleste steder. I eftermiddag og i aften kan det blive en smule blæsende ved de østvendte kyster ud til Østersøen med en frisk og lokalt hård vind og vindstød op til kulingstyrke.

Referat:
De fleste kan se frem til at komme tørskoet igennem dagen.